भारत के आरोप को चीन ने किया खारिज, कहा- मसूद अजहर मुद्दे के राजनीतिक कारण नहीं  
मसूद अजहर पर चीन ने भारत के आरोपों को खारिज किया.
चीन ने कहा कि  अजहर मुद्दे के राजनीतिक कारण नहीं.
भारत ने चीन पर राजनीतिक कारणों का आरोप लगाया था.
हुआ ने कहा, ‘इसलिए हम जो करते हैं उसका तुच्छ मानसिकता वाले राजनीतिक कारणों से कोई लेना देना नहीं है, जैसा कि आपने जिक्र किया.’ चीन द्वारा संयुक्त राष्ट्र में अजहर को वैश्विक आतंकवादी की सूची में डालने के प्रयासों को रोकने का मुद्दा शुक्रवार को नई दिल्ली में भारत-चीन सीमा वार्ता के 20वें दौर में उठने की संभावना है. राष्ट्रीय सुरक्षा सलाहकार अजीत डोभाल और चीन के उनके समकक्ष यांग जिएची के बीच बातचीत होगी. सीमा से जुड़े मुद्दों के अलावा, दोनों शीर्ष अधिकारी दोनों देशों के बीच सभी मुद्दों पर चर्चा कर सकते हैं. हुआ ने कहा कि चीन विभिन्न अंतरराष्ट्रीय आतंकवादी संगठनों के खिलाफ अभियान का ‘दृढ़ता से’ समर्थन करता है.